kardosdrur/scandi-wiki huggingface dataset:
Anna Vissi

Anna Vissi (født 20. december 1957 i Larnaca, Cypern) er sangerinde, komponist og skuespiller. Hun er mest kendt i Grækenland og Cypern, men har også succes i resten af Europa og i USA og Australien. Hun startede sin karriere i begyndelsen af 1970'erne og er stadig aktiv på scenen. I perioden fra 1995 til 2009 har hun modtaget 30 platin-albums i Grækenland og er en af landets bedst sælgende artist med mere end 9,5 mio. plader over hele verden. Hun blev gift med Nikos Karvelas i 1983. Hun har deltaget flere gange i Eurovision Song Contest:

Eksterne henvisninger 

{| class="wikitable"
| bgcolor="lightgrey" colspan="5" align=center | 'Deltagelser i Eurovision Song Contest
|- bgcolor="#CCCCCC"
! År !! Land  !! Sang !! Plads !! Point 
|-
| 1980 ||  || Autostop || 13 || 30
|-
| 1982 ||  || Mono i agapi || 5 || 85
|-
| 2006 ||  || Everything || 9 || 128
|}

 Diskografi 

 Græske Album 
 1977: As Kanoume Apopse Mian Arhi 1979: Kitrino Galazio – 2x Platinum
 1980: Nai – Platinum
 1982: Anna Vissi – Platinum
 1982: Eimai To Simera Kai Eisai To Hthes 1984: Na 'Hes Kardia – Gold
 1985: Kati Simveni – Gold
 1986: I Epomeni Kinisi – 2x Platinum
 1988: Tora – Gold
 1988: Empnefsi! – Gold
 1989: Fotia – Platinum
 1990: Eimai – Gold
 1992: Emeis – Gold
 1992: Lambo – Platinum
 1994: Re! – Gold
 1995: O! Kypros – Platinum
 1996: Klima Tropiko – 3x Platinum
 1997: Travma – 3x Platinum
 1998: Antidoto – 3x Platinum
 2000: Kravgi – 7x Platinum
 2002: X – 2x Platinum
 2003: Paraksenes Eikones – 2x Platinum
 2005: Nylon – Platinum
 2008: Apagorevmeno – 2x Platinum

 Engelske Album 
 2000: Everything I Am – Gold
 2010: Untitled English Album Singles 
 1997: Forgive Me This 2000: Agapi Ypervoliki – 4х Platinum
 2000: Everything I Am – Platinum
 2004: Remixes 2004 – Gold
 2005: Call Me – Gold
 2006: Everything – Gold

 DVD's 
 2001: Anna Vissi: The Video Collection – Gold
 2005: Anna Vissi Live'' – Gold

Eksterne henvisninger 

Musikere fra Grækenland
Sangere fra Cypern
Cyperns Eurovision Song Contest-deltagere
Grækenlands Eurovision Song Contest-deltagere
Deltagere ved Eurovision Song Contest 1980
Deltagere ved Eurovision Song Contest 1982
Deltagere ved Eurovision Song Contest 2006
Radiografi

Radiografi en teknik, der ved hjælp af røntgenstråling, ultralyd eller tilsvarende, giver mulighed for ved billeddiagnostik at se formen af en internt objekt i et legeme.

Se også 
 CT-scanning
Videncenter for radiografi

Videncenter for Radiografi – ViRa – blev oprettet 1. august 2008. ViRa har til formål at udvikle, indsamle og dele viden og kompetencer indenfor radiografi med alle interesserede samarbejdspartnere. ViRa er monofagligt og henvender sig til de sundhedsprofessioner, der arbejder med og udvikler radiograf på de billeddiagnostiske og samarbejdende afdelinger, samt relevante vidensmiljøer.

Ekstern henvisning 
 www.ucn.dk/vira

Radio
Etableret i 2008
Joseph Highmore

Joseph Highmore (født 3. juni 1692, død 3. marts 1780) var en engelsk maler.

Highmore gik den juridiske vej, men dyrkede samtidig kunsten. Mest bekendt er Highmore som portrætmaler, hans tegninger til
The knights of the Bath skaffede ham mange bestillinger hos "ridderne"; til hans hovedværker regnes: Hertugen af Richmond (gruppebillede), Hertugen af Cumberland, Prinsen og prinsessen af Wales (1742); omtrent på samme tid har han malet et portræt af dronningen af Danmark; i National Portrait Gallery i London ses hans billede af Samuel Richardson. Til hans tidligste værker hører tegningerne til Cheseldens Anatomy.

Malere fra England
William Cheselden

William Cheselden (født 19. oktober 1688 i Burrow i Leicester, død 10. april 1752 i Bath) var en engelsk kirurg.

Cheselden begyndte i 15 års-alderen at studere medicin, og nød længe privat undervisning hos anatomen Cowper. Selv underviste han i anatomi fra 23 års-alderen. Glimrende begavet som operatør blev han hurtigt kirurg ved St Thomas Hospital, senere dronningens livkirurg og medlem af akademiet i Paris. Han havde en uhyre virksomhed og søgtes af ind-og udland som lærer og læge; da han følte sig træt, lod han sig udnævne til læge ved Chelsea Invalidehospital 1737, en stilling, han bevarede til sin død.

Der er få områder i kirurgien, på hvilke Cheselden ikke har bragt noget nyt frem. Hans navn er således knyttet til en bestemt amputationsmetode (1718), til anvendelsen af ligatur (afbinding) ved fjernelse af mandlerne, og til en Operationsmetode ved Fjernelsen af Brystkirtlen. Desuden har han angivet en måde at behandle klumpfod på, og på mangfoldige felter af underlivskirurgien har han forøget sin tids viden (tarmkirurgi, rektalfistler, brok, hydronefrose og kastration). En del af disse operationsmetoder har nu kun historisk interesse.

For efterverdenen sikredes imidlertid hans navn gennem hans operationer for sten, udførte med det høje snit, og ved, at han var den første, der udførte operationen at danne en kunstig pupil (Phil. Transactions 1728, bind 35), efter at Woolhouse havde drøftet muligheden teoretisk. Som stenoperatør var Cheselden kendt over hele Europa. Han samlede sine erfaringer i Treatise on the high operation of the stone (1723), et skrift, der viklede ham ind i en heftig prioritetskamp med en Dr. Douglas, der skrev et stridsskrift mod Cheselden.

Dette synes dog først at være udkommet, efter at Cheselden havde forladt sin hidtil benyttede metode. En mængde skrifter foreligger fra Cheseldens hånd. Væsentlige er Anatomy of the human body (1713, 11 oplag indtil 1778) og Osteographia or anatomy of the bones (1733).

Kilder 
 

Kirurger
Urologer
Læger fra Storbritannien
Briter i 1700-tallet
If P&C Insurance

If P&C Insurance (dansk navn If Skadeforsikring) er Nordens største skadeforsikringsselskab med ca. 3,6 mio kunder i Danmark, Norge, Sverige, Finland, Baltikum, og Rusland. If ejes af finske Sampo Group, og koncernen har ca. 7.900 ansatte, heraf godt 600 i Danmark.
Administrerende direktør og koncernchef siden 2019: Morten Thorsrud (f. 1971).

Forretningsområder 
If er inddelt i fire forretningsområder: Privat, Erhverv, Industri samt Baltikum & Rusland. Forretningsområdet Privat henvender sig til kunder i hele Norden; Erhverv henvender sig til små og mellemstore virksomheder, mens forretningsområdet Industri dækker virksomhedskunder med over 500 ansatte. Det baltiske/russike forretningsområde dækker både privat- og erhvervskunder.

Historie 
1999: If bliver dannet ved sammenlægningen af svenske Skandias og norske Storebrands skadeforsikringsvirksomheder med det formål at etablere det førende skadeforsikringsselskab i Norden.

2001: If starter en filial i Finland med virksomhed i mindre målestok. Ifs forretningsområde Sø & Energi overgår i løbet af sommeren til at blive administreret af Gard Services, hvilket ejes af If og den norske Assuranceforening Gard P&I.

2002: I februar bliver Torbjörn Magnusson udpeget til administrerende direktør og koncernchef. I september slår årets forholdsregler om lønsomhed igennem på resultatet og If kan præsentere et overskud i forsikringsvirksomheden for årets første ni måneder.

2003: Forretningsområdet Sø & Energi er afviklet til Gard Marine & Energy. Gennem salget forbedrer If sin forretning og reducerer i høj grad risikoeksponeringen mod Sø- og Energisegmentet.

2004: Den 6. maj køber Sampo Skandias, Skandia Livs og Storebrands aktier i If. Den 5 oktober 2004 køber Sampo også Varmas aktier i If. Det indebærer, at If nu ejes 100 % af Sampo.

2006: If får tilladelse til at drive skadeforsikringsvirksomhed i Rusland.

2008: If køber det russiske forsikringsselskab SOAO Region. Dermed etablerer If sig på privatmarkedet i Rusland, især indenfor motorforsikring.

Eksterne henvisninger 
Ifs hjemmeside

Skadesforsikringsselskaber i Danmark
Etableret i 1999
Forsikringsselskaber fra Sverige
40-yard dash

40-yard dash er en udfordring, som viser hvor hurtigt man kan løbe 40 yards (36,576 m). Man bruger hovedsageligt denne disciplin til at vurdere hvor hurtige de amerikanske fodboldspillere er. Det er dermed en af de discipliner, som de kommende NFL-spillere (såkaldte rookies), bliver udsat for under det årlige NFL Scouting Combine i Indianapolis. Optil NFL Scouting Combine i 1999 indførte man elektronisk måling af diverse rookies 40-yard tid. Dermed blev det nogle mere nøjagtige tider. Førhen havde man selv skulle stoppe ens stopur for at få en tid.

Rekorder 
De hurtigste 40-yard dash tider efter 1999 (officielle tider ved NFL Scouting Combine):

De hurtigste 40-yard dash tider nogensinde. (Uofficielle tider som er målt forskellige steder fx af træner på college mm):

Amerikansk fodbold
Sprint (løbesport)
Tyggegummibanden

Tyggegummibanden var en dansk musikgruppe startet i København i efteråret 1973. Bandet havde sin oprindelse i Thors Hammer og Anaconda, og mindede i musikstil meget om de samtidige Shu-Bi-Dua. Mange af deres numre er engelske og amerikanske rock'n'roll-hits fra 1950'erne og 1960'erne med nye, danske tekster.

I en periode i 1977 kaldte gruppen sig blot "Banden", men efter protester fra Teatergruppen Banden skiftede man snart tilbage til det oprindelige navn.

Tyggegummibanden blev opløst i 1978.

Det oprindelige band bestod af:

Michael Jørgensen, guitar, sang
Morten Langebæk, keyboards, piano, sang 
Henrik Bødtcher, bas
Kasper Winding, trommer og percussion 

Senere medlemmer:
Michael Bruun
Jan Sivertsen

Diskografi 

Nu går det løs   (LP) (1974)
Fuld Fart Rock 'n' Roll   (LP) (1976)
Banden 3   (LP) (1977)

Eksterne henvisninger 
 Tyggegummibanden på Discogs

Musikgrupper fra Danmark
Musikgrupper fra 1973
Ophørt i 1978
Robert Lund (nazist)

Robert Lund (19. juni 1922 – 9. maj 1947 i Aarhus) var en dansk, nazistisk terrorist i tysk tjeneste.

Robert Lund med dæknavnet den lange var søn af Peter Lund, en nazistisk børstenbinder, der boede i forstaden Hasle i Aarhus og havde forretning i Vestergade. Han var kun 12 år og elev på Hasle Skole, da han blev meldt ind i Dansk Nationalsocialistisk Ungdom og blev sendt på skole i Hamborg. Han blev Hirdführer i Hitler Jugend og tropsfører i et spadekompagni, men blev vraget af Waffen SS på grund af en hjertefejl. Men Schalburgkorpset kunne bruge ham. Han kom 21. november 1944 22 år gammel ind i Petergruppen. Han blev anholdt 12. maj 1945 på den tyske kommandantur. Han blev ved alle tre retsinstanser dødsdømt for 13 drab, 27  Schalburgtager, et togattentat og et røveri. 

Robert Lund var fra barndommen under voldsom påvirkning af sin far, Peter Lund, der var en fanatisk og hadefuld nazist. Han døde i arresten i Aarhus i 1945, to år før hans søn blev henrettet. I mentalerklæringen karakteriseres Robert Lund som afstumpet og forrået. Han og seks andre medlemmer af Peter-gruppen henrettet ved skydning 9. maj 1947 i et skur på voldområdet ved Christianshavn

Nazister fra Danmark
Danskere i 1900-tallet
Danskere i tjeneste for Nazityskland
Henrettede i Danmark i retsopgøret efter 2. verdenskrig
Personer fra Aarhus
Personer henrettet ved skydning
Henrettede personer fra Danmark
Sophus Danneskiold-Samsøe (1900-1966)

James Christian Carl Sophus Danneskiold-Samsøe (født 19. marts 1900 i København, død 9. april 1966 i Haslev) var hofjægermester, kammerherre og overdirektør for Gisselfeld 1947-1966, halvbror til Christian Danneskiold-Samsøe. Han tiltales som Hans Excellence (H.E.) James Christian Carl Sophus lensgreve Danneskiold-Samsøe.

Sophus Danneskiold-Samsøe var søn af premierløjtnant i Flåden, greve Valdemar Danneskiold-Samsøe (død 1931) og hustru grevinde Margrethe Danneskiold-Samsøe, f. baronesse Iuel-Brockdorff. Han tog realeksamen fra Stenhus Gymnasium 1916, lærte landvæsen i Danmark 1917-1921, rejste til USA 1921, gennemgik to kurser i landbrug på Michigan Agricultural College 1921-1922, købte uopdyrket land i San Fernando Valley i Californien 1929, opdyrkede en citronplantage, drev denne samt fuldblods hesteavl til 1947. Han blev overdirektør for Gisselfeld Kloster dette år og var også formand for bestyrelsen for Den Ostenfeldske Stiftelse, Næstved.

Han blev gift 24. oktober 1931 med Isabel f. Dilworth, f. 18. oktober 1901, datter af fhv. glasfabrikant J.Dale Dilworth og hustru Letitia f. Craven. Parrets søn Valdemar Dale Danneskiold-Samsøe blev i USA og fraskrev sig retten til overdirektørembedet på Gisselfeld.

Kilder 
 Sophus lensgreve, hofjægermester; Kraks Blå Bog 1957

Sophus
Lensgrever fra Danmark
Danskere i 1900-tallet
Landmænd fra Danmark
Personer i Kraks Blå Bog (afdøde)
Kammerherrer fra Danmark
Hofjægermestre fra Danmark
Christian Danneskiold-Samsøe (1915-1975)

Hans Christian Erik Viggo greve Danneskiold-Samsøe (25. marts 1915 i København – 23. maj 1975 i Bruxelles) var en dansk greve i den danske rangfølges 1. rangklasse, nr. 13, redaktør, fabrikant og 9. overdirektør for Gisselfeld 1969-1975, halvbror til Knud Danneskiold-Samsøe. Han var ejer af Danmarks Porcelænsmaleri og Porcelænsfabrikken Helvetia. Han tiltales som Deres Excellence Hans Christian Erik Viggo greve Danneskiold-Samsøe

Han var direkte efterkommer i mandslinje af kong Christian V af Danmark og Norge samt kongeslægten Oldenborg.

Christian Danneskiold-Samsøe var søn af cand.agro., proprietær, godsejer Viggo greve Danneskiold-Samsøe (1874-1936) og hustru født baronesse Bodil Marie Stella Lindholm (datter af baron Hans Adolph Reinhardt Sophus (Ado) von Lindholm og Musse Scheel ejer af Hvidøre og Palæet Kristaniagade 5). I 1969 fulgte han sin halvbror som overdirektør på Gisselfeld.

20. februar 1943 ægtede han Héléne Caroli Künzli (datter af dr.med. Max Carl Künzli og Marguerite Walder).

Børn:
 Christina Mariane Margritte Stella komtesse Danneskiold-Samsøe (født 27. februar 1944)
 Carl Christian Erik Leopold greve Danneskiold-Samsøe (født 18. maj 1945)
 Frederik Jost Conrad Erling greve Danneskiold-Samsøe (født 10. oktober 1946)
 Christian Jürg Heinrich Caspar greve Danneskiold-Samsøe (født 29. marts 1951)
 Kaj Ulf Carl-Johan greve Danneskiold-Samsøe (født 29. april 1959)
 Ulrik Otto Hubert Viggo greve Danneskiold-Samsøe (født 20. februar 1965)

Han havde følgende søskende:
 Knud greve Danneskiold-Samsøe (1900-1969)
 Niels Frederik Kjeld Viggo greve af Danneskiold-Samsøe (1916-1994)
 Oluf Erling Christoffer Viggo greve af Danneskiold-Samsøe (født 1917)
 Ubbe Eyvind Gregers Sophus Viggo greve af Danneskiold-Samsøe (1921-1978)
 Karin Lykke Ursula Sofia Dorothea Stella Bodil Maria komtesse af Danneskiold-Samsøe (født 1922)
 Sonja Maria Ester Irène Bodil Stella komtesse af Danneskiold-Samsøe (født 1925-forsvundet siden 1998)

Anetavle

Kilder 
 Slægtsside

Grever fra Danmark
Erhvervsfolk fra Danmark
Christian 2
Danskere i 1900-tallet
Journalister fra Danmark
Shanwei

Shanwei (汕尾; pinyin: Shànwěi) er en by på præfekturniveau i provinsen Guangdong i Folkerepublikken Kina. Hen har et areal på 5.271 km² og en befolkning på 	
3,03 mio. mennesker (2002) hvilket giver en befolkningstæthed på 574,84 indb./km². Shanwei grænser til Shantou i øst, Meizhou og Heyuan i nord, Huizhou i vest, og mod syd ligger det Sydkinesiske Hav.

Administration
Byprefekturet Shanwei administrerer fire enheder: et distrikt, en by på amtsniveau og to amter.
Chengqu distrikt (市城区)  421 km², ca. 460.000 indbyggere (2003)
Haifeng amt (海丰县) 1.750 km², ca. 760.000 indbyggere;  Hovedbyen hedder Haicheng 
Lufeng by (陆丰市)  1.681 km², ca. 1,52 mio. indbyggere (2003)
Luhe amt (陆河县)  986 km², ca. 290.000 indbyggere;  hovedbyen hedder Hetian 

Bypræfekturer i Guangdong
Nationalsozialistischer Deutscher Studentenbund

Nationalsozialistischer Deutscher Studentenbund, (også kaldt NS-Studentenbund, og forkortet NSDStB) var en tysk studentorganisation der blev startet i 1926, som en afdeling af det tyske nationalsocialistiske parti NSDAP.

Målet for organisationen var, at integrere tyske studenter og akademikere til det nationalsocialistiske verdensbillede. På lige linje med de andre afdelinger i NSDAP blev organisationen organiseret efter førerprincippet.

Organisationen blev erklæret som kriminel efter 2. verdenskrig, og forbudt af Allied Control Council.

Ledere 
 1926-28: Wilhelm Tempel 
 1928-32: Baldur von Schirach (fra 1931 også Reichsjugendführer og leder for Hitlerjugend)
 1932-33: Gerd Rühle
 1933-34: Oskar Stäbel 
 1934-36: Albert Derichsweiler 
 1936-45: Gustav Adolf Scheel (Reichsstudentenführer Scheel var også fører for den tyske organisation Deutschen Studentenschaft).

Etableret i 1926
Ophørt i 1945
Naziorganisationer
Distrikt (Kina)

Distrikter 市辖区 (Shìxiáqū) er i kinesisk kontekst en administrativ territorial enhed på amtsniveau. I 2008 fandtes der 856 distrikter i Folkerepublikken. Det drejer sig om de særlig bymæssige områder, og dermed ligger det i kortene at antallet af distrikter vil øge efterhånden som byamter og nogle gange  amter på grund af urbaniseringen ændres til distrikter. 

På nær  i de fire byprovinser i Folkerepublikken (Beijing, Tianjin, Shanghai, Chongqing) er distrikterne en tertiær administrativ inddeling. I byprovinserne mangler det sekundære administrative niveau (præfekturene). 

Distrikterne fremstår ofte som selvstændige byer (og ofte var de tidligere "uafhængige" byamter), og som i andre lande omfatter de ofte det landlige opland til den egentlige bymæssige bebyggelse.

 
Folkerepublikken Kinas subnationale enheder
Elisabeth Andreassen

Elisabeth Gunilla Andreassen (født 28. marts 1958 i Göteborg, Sverige) er en norsk-svensk sangerinde, også kendt som Bettan. Hun er født i Sverige, men hendes forældre er fra Norge. Hun er kendt indenfor mange musikalske genrer, bl.a. country, slager og musical. Hun er mest kendt for hendes sejr ved Eurovision Song Contest 1985, hvor hun sammen med Hanne Krogh dannede gruppen Bobbysocks der vandt Norges første sejr med sangen La det swinge. Det er dog langt fra den eneste gang hun har deltaget.

{| class="wikitable"
| bgcolor="lightgrey" colspan="5" align=center | 'Deltagelser i Eurovision Song Contest
|- bgcolor="#CCCCCC"
! År !! Land  !! Sang !! Plads !! Point 
|-
| 1982 ||  || Dag efter dag || 8 || 67
|-
| 1985 ||  || La det swinge || 1 || 123
|-
| 1994 ||  || Duett || 6 || 76
|-
| 1996 ||  || I evighet || 2 || 114
|}

Hun har dermed rekorden som værende den mest deltagende kvinde ved Eurovision Song Contest, ganske vist delt med Lys Assia. Tre gange i duetter med Kikki Danielsson (1982), Hanne Krogh (1985) og Jan Werner Danielsen (1994). Den sidste gang var hun på scenen som solist.

2001-2004 var hun med i supertrioen Kikki, Bettan & Lotta sammen med Kikki Danielsson og Lotta Engberg.

 Deltagelser ved Melodigrandprix 
 Melodifestivalen (Sverige) 
 1981: Chips – God morgon – 2. plads
 1982: Chips – Dag efter dag – 1. plads
 1984: Elisabeth Andreassen – Kärleksmagi – 6. plads
 1990: Elisabeth Andreassen – Jag ser en stjärna falla – 7. plads
 2000: Værtinde, sammen med 9 andre solister
 2002: Kikki, Bettan & Lotta – Vem é dé du vill ha – 3. plads
 2011: Elisabeth Andreassen – Vaken i en dröm Melodi Grand Prix (Norge) 
 1985: Bobbysocks – La det swinge – 1. plads
 1992: Værtinde sammen med Jahn Teigen
 1994: Elisabeth Andreassen & Jan Werner Danielsen – Duett – 1. plads
 1996: Elisabeth Andreassen – I evighet – 1. plads
 1998: Elisabeth Andreassen – Winds of the northern sea – 2. plads
 2003: Kikki, Bettan & Lotta – Din hånd i min hånd – 4. plads
 2015: Elisabeth Andreassen & Tor Endresen - All over the world ''- 4. plads

Referencer

Eksterne henvisninger 

 

Vindere af Eurovision Song Contest
Personer fra Göteborg
Deltagere ved Eurovision Song Contest 1994
Deltagere ved Eurovision Song Contest 1996
Norges Eurovision Song Contest-deltagere
Sveriges Eurovision Song Contest-deltagere
Tipvogn

Tipvogn er en transportvogn indrettet således, at vognkassen ved aflæsning kan vippes (tippes) om i en skrå stilling, så at indholdet glider ud. De anvendes fortrinsvis til jordarbejde, men også i landbruget (sukkerroer) og i industrielt øjemed. Fra gammel tid har man kendt vogne, som kunne aflæsses ved vipning af vognkassen (for eksempel mergelkasser), men navnet tipvogn bruges kun om vogne, der er bestemt til at køre på et skinnespor. De har sædvanlig 4 hjul, som er fastkilede på de 2 aksler, hvis lejer er boltede under en ramme, der danner undervognen. 

Små vogne, indtil 1 m3 kasserumfang, bygges sædvanlig helt af jern. Vognrammen af profiljern og vognkassen af tynde pladejern forstærket i kanterne med vinkeljern. Kassens tværsnit er oftest en ligesidet firkant med toppunktet vendende nedad og afrundet. Vognkassens endestykker kan hver have to tætsiddende tappe lidt lavere end tyngdepunktet for den fyldte kasse, og disse tappe hviler i hak på en lodret bøjle ved hver ende af undervognen og tjener som tipakser, hver for tipning til sin side. Idet kassen tipper, fanges den frie tap af en krog, så at vognkassen ikke kan glide af. I stedet for tappe kan kassens endestykker have dels et pånittet vandret vinkeljern, der kan vugge på undervognens afrundede bærebøjler, dels en tap, der under tipningen fanges af en krog på understellet, hvorved bevægelsen begrænses. 

De større vogne, indtil 2 m3 jord, bygges oftest med undervogn af tømmer og firkantet plankekasse, hvis ene sidestykke hænges på kassens forlængede hjørnestolper, så at det kan svinge ud under tipningen, når tilholderkrogene er slået fra. Tipaksen ligger under vognbunden med lejer på undervognen sædvanlig parallelt med sporet, så at vognen bliver en sidetipper ligesom jernvognene; men i modsætning til disse kan trækassen kun tippes til den ene side, og skal de bruges modsat, må vognen løftes af sporet og vendes. Tipaksen kan — både for jern- og for trævogne — lægges parallelt med vognakslerne, så at kassen kan tippe fremefter, og vognen kaldes da en fortipper.

Vogne